CELEX: 62013TN0140
Language: fi
Date: 2013-03-08 00:00:00
Title: Asia T-140/13: Kanne 8.3.2013 — Scheepsbouw Nederland v. komissio

25.5.2013   
            
            
               FI
            
            
               Euroopan unionin virallinen lehti
            
            
               C 147/22
            
         Kanne 8.3.2013 — Scheepsbouw Nederland v. komissio
   (Asia T-140/13)
   2013/C 147/39
   Oikeudenkäyntikieli: englanti
   
      Asianosaiset
   
   
      Kantaja: Scheepsbouw Nederland (Rotterdam, Alankomaat) (edustajat: asianajaja K. Struckmann ja barrister G. Forwood)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission 20.11.2012 antaman päätöksen asiassa SA.34736 (Tietyistä sellaisista omaisuuseristä tehtävä ennenaikainen poisto, jotka on saatu rahoitusleasingin kautta), joka on julkaistu Euroopan unionin virallisessa lehdessä 13.12.2012 (EUVL C 384, s. 2) ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, jonka mukaan komissio ei ole noudattanut SEUT 108 artiklan 3 kohtaa eikä neuvoston asetuksen (EY) N:o 659/1999 (1) 4 artiklan 2 ja 3 kohtaa.
   Kantaja väittää tästä, että kun otetaan huomioon asian olosuhteet sekä komission alustavan tutkintamenettelyn aikana suorittaman aineellisen tutkimuksen riittämättömyys ja puutteellisuus, on olemassa riittävät todisteet siitä, että ehdotetun toimenpiteen arviointiin liittyy vakavia vaikeuksia. Komissio ei näin ollen voinut asianmukaisesti katsoa alustavan tutkinnan jälkeen, että asianomainen toimenpide ei ollut SEUT 107 artiklan 1 kohdassa tarkoitettua valtiontukea. Komission ainoa vaihtoehto oli SEUT 108 artiklan 2 kohdan mukaisen muodollisen tutkintamenettelyn aloittaminen.
   
      (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1)